Bejaarde sterf week ná wrede aanval | Maroela Media
Bejaarde sterf week ná wrede aanval
Ella Willemse het nog 'n week lank geleef nadat sy wreed aangeval is. Foto: Verskaf
'n Bejaarde van Rustenburg is dood nadat sy 'n week gelede wreed aangeval is op die kleinhoewe in die stad waarheen sy verhuis het om veiliger te wees.
Kapt. Elsabé Augoustides, Rustenburgse polisiewoordvoerder, sê Ella Willemse (83) is in die provinsiale hospitaal dood waar sy sedert verlede Donderdag se aanval in die waakeenheid was.
Willemse was verlede week alleen tuis op die hoewe in Waterval-Oos waar sy ingewoon het by met haar susterskind en dié se man Bettie en Gerrit du Preez, toe drie mans omstreeks 03:00 toegang tot die huis verkry en haar oorval het.
Hulle het Willemse met 'n ysterpot geslaan en haar vinger gebreek en gesny om haar ring in die hande te kry. Haar kop- en gesigsbeserings was ernstig.
Die kinderlose weduwee het vroeër op 'n plaas naby Derby gewoon, maar weens kommer oor haar veiligheid het sy na haar familie naby Rustenburg verhuis.
Die rowers het onder meer met 'n TV-stel weggekom, maar 'n sak met verskeie items is naby die huis gekry nadat die rowers dit blykbaar in hul haas om weg te kom daar gelaat het.
Augoustides sê niemand is nog in hegtenis geneem nie. Sy vra enigeen met inligting wat die polisie kan help om die aanvallers op te spoor, moet ao. Jannie van der Walt van die plaaslike polisiegroepering se taakspan by 082 772 9226 bel.
Willemse se naasbestaandes het Donderdagoggend, kort ná haar dood, gevra dat die media hul privaatheid in dié moeilike tyd respekteer.
Ella Willemse Rustenburg
'Ramaphosa moet nóú in Zim ingryp'
Noue ontkoming vir NMU-studente
Niemand word ooit in hegtenis geneem na al die moorde op ons ou mense nie.Hoe is dit moontlik?
Ek wens hierdie presiese gebeure vind op Sisulu plaas
Kan ons net die gedeelte van nog niemand is in hegtenis geneem ivm die voorval uit los. Dit is amper n vereiste deel van n berig want ons weet niemand sal ook nie inhegtenis geneem word nie.